CELEX: 32009L0058
Language: lv
Date: 2009-07-13 00:00:00
Title: Eiropas Parlamenta un Padomes Direktīva 2009/58/EK ( 2009. gada 13. jūlijs ) par lauksaimniecības vai mežsaimniecības riteņtraktoru sakabes ierīci un atpakaļgaitu (Kodificēta versija) (Dokuments attiecas uz EEZ )

30.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 198/4
            
         
      EIROPAS PARLAMENTA UN PADOMES DIREKTĪVA 2009/58/EK
   (2009. gada 13. jūlijs)
   par lauksaimniecības vai mežsaimniecības riteņtraktoru sakabes ierīci un atpakaļgaitu
   (Kodificēta versija)
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Ekonomikas kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:
   
               (1)
            
            
               Padomes Direktīva 79/533/EEK (1979. gada 17. maijs) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru sakabes ierīci un atpakaļgaitu (3) ir vairākkārt būtiski grozīta (4). Skaidrības un praktisku iemeslu labad būtu lietderīgi veikt attiecīgās direktīvas kodifikāciju.
            
         
               (2)
            
            
               Direktīva 79/533/EEK ir viena no atsevišķajām direktīvām par EK tipa apstiprināšanas sistēmu, kas paredzēta Padomes Direktīvā 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības vai mežsaimniecības riteņtraktoru tipa apstiprinājumu, kura aizstāta ar Eiropas Parlamenta un Padomes Direktīvu 2003/37/EK (2003. gada 26. maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām (5), un kas nosaka tehniskos priekšrakstus attiecībā uz lauksaimniecības vai mežsaimniecības riteņtraktoru sakabes ierīces un atpakaļgaitas projektēšanu un izgatavošanu. Šie tehniskie priekšraksti attiecas uz dalībvalstu tiesību aktu tuvināšanu, lai EK tipa apstiprinājuma procedūra, kas paredzēta Direktīvā 2003/37/EK, varētu tikt piemērota attiecībā uz katru traktora tipu. Tātad Direktīvā 2003/37/EK izklāstītos noteikumus, kas attiecas uz lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām, piemēro šai direktīvai.
            
         
               (3)
            
            
               Šī direktīva nedrīkstētu skart dalībvalstu pienākumus attiecībā uz III pielikuma B daļā minētajiem termiņiem direktīvu transponēšanai valsts tiesību aktos un to piemērošanai,
            
         IR PIEŅĒMUŠI ŠO DIREKTĪVU.
   1. pants
   1.   Šajā direktīvā “traktors” (lauksaimniecības vai mežsaimniecības) ir jebkurš mehāniskais transportlīdzeklis, kam ir riteņi vai kāpurķēdes un vismaz divas asis un kura galvenā funkcija ir vilces spēka radīšana, un kurš ir īpaši projektēts, lai vilktu, stumtu, pārvadātu vai darbinātu noteiktus lauksaimniecības vai mežsaimniecības darbarīkus, mehānismus vai piekabes. Tas var būt aprīkots kravu un pasažieru pārvadāšanai.
   2.   Šī direktīva attiecas tikai uz 1. punktā definētajiem traktoriem, kas aprīkoti ar pneimatiskajām riepām un kam maksimālais paredzētais ātrums ir starp 6 un 40 km/h.
   2. pants
   1.   Dalībvalstis nedrīkst atteikt piešķirt EK tipa apstiprinājumu, izdot Direktīvas 2003/37/EK 2. panta u) punktā paredzēto dokumentu vai piešķirt valsts tipa apstiprinājumu attiecībā uz traktora tipu tādu iemeslu dēļ, kas saistīti ar sakabes ierīci vai atpakaļgaitu, ja tās atbilst I un II pielikumā izklāstītajām prasībām.
   2.   Dalībvalstis nedrīkst izdot Direktīvas 2003/37/EK 2. panta u) punktā paredzēto dokumentu attiecībā uz traktora tipu, kas neatbilst šīs direktīvas prasībām.
   Dalībvalstis var atteikt piešķirt valsts tipa apstiprinājumu traktora tipam, kas neatbilst šīs direktīvas prasībām.
   3. pants
   Dalībvalstis nedrīkst atteikt traktoru reģistrāciju vai aizliegt to pārdošanu, pirmo nodošanu ekspluatācijā vai lietošanu tādu iemeslu dēļ, kas saistīti ar sakabes ierīci vai atpakaļgaitu, ja tās atbilst I un II pielikumā izklāstītajām prasībām.
   4. pants
   Grozījumus, kas vajadzīgi, lai I un II pielikuma prasības pielāgotu tehnikas attīstībai, pieņem saskaņā ar Direktīvas 2003/37/EK 20. panta 3. punktā paredzēto procedūru.
   5. pants
   Dalībvalstis dara zināmus Komisijai to tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   6. pants
   Direktīvu 79/533/EEK, kurā grozījumi izdarīti ar III pielikuma A daļā minēto direktīvu, ar šo atceļ, neskarot dalībvalstu pienākumus attiecībā uz III pielikuma B daļā minētajiem termiņiem direktīvu transponēšanai valsts tiesību aktos un to piemērošanai.
   Atsauces uz atcelto direktīvu uzskata par atsaucēm uz šo direktīvu un tās lasa saskaņā ar atbilstības tabulu IV pielikumā.
   7. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. janvāra.
   8. pants
   Šī direktīva ir adresēta dalībvalstīm.
   
      Briselē, 2009. gada 13. jūlijā
      
         
            Eiropas Parlamenta vārdā –
         
         
            priekšsēdētājs
         
         H.-G. PÖTTERING
         
      
      
         
            Padomes vārdā –
         
         
            priekšsēdētājs
         
         E. ERLANDSSON
         
      
   
   
      (1)  OV C 10, 15.1.2008., 21. lpp.
   
      (2)  Eiropas Parlamenta 2007. gada 11. decembra Atzinums (OV C 323 E, 18.12.2008., 57. lpp.) un Padomes 2009. gada 22. jūnija Lēmums.
   
      (3)  OV L 145, 13.6.1979., 20. lpp.
   
      (4)  Sk. III pielikuma A daļu.
   
      (5)  OV L 171, 9.7.2003., 1. lpp.
   
      I PIELIKUMS
      
         SAKABES IERĪCE
      
      1.   Skaits
      
      Katram traktoram jābūt aprīkotam ar īpašu ierīci, kurai var piestiprināt savienotājelementu, piemēram, buksēšanas stieni vai trosi vilkšanai.
      2.   Novietojums
      
      Šai ierīcei jābūt uzstādītai traktora priekšgalā un apgādātai ar sakabes tapu.
      3.   Konstrukcija
      
      Šī ir mērspraugas tipa ierīce. Atvērums sprosttapas centrā ir 60 mm + 0,5/– 1,5 mm, un sprūda padziļinājums, mērot no tapas centra, ir 62 mm ± 0,5 mm.
      Sakabes tapas diametram jābūt 30 mm + 1,5 mm, un tai jābūt uzstādītai kopā ar ierīci, kas izmantošanas laikā to notur vietā. Šai drošības ierīcei jābūt neatdalāmai.
      Iepriekš minēto pielaidi + 1,5 mm nevajadzētu uzskatīt par ražošanas pielaidi, tā drīzāk ir pieļaujamā novirze no dažādas uzbūves tapu nominālajiem izmēriem.
   
   
      II PIELIKUMS
      
         ATPAKAĻGAITA
      
      Visiem traktoriem jābūt aprīkotiem ar atpakaļgaitas ierīci, ko var iedarbināt no vadītāja vietas.
   
   
      III PIELIKUMS
      
         A   daļa
      
      
         Atceltā direktīva ar turpmāko grozījumu sarakstu
      
      (minēti 6. pantā)
      
                  Padomes Direktīva 79/533/EEK
                  (OV L 145, 13.6.1979., 20. lpp.)
               
               
                   
               
            
                  Padomes Direktīva 82/890/EEK
                  (OV L 378, 31.12.1982., 45. lpp.)
               
               
                  Tikai attiecībā uz atsaucēm uz Direktīvu 79/533/EEK 1. panta 1. punktā
               
            
                  Eiropas Parlamenta un Padomes Direktīva 97/54/EK
                  (OV L 277, 10.10.1997., 24. lpp.)
               
               
                  Tikai attiecībā uz atsaucēm uz Direktīvu 79/533/EEK 1. panta pirmajā ievilkumā
               
            
                  Komisijas Direktīva 1999/58/EK
                  (OV L 148, 15.6.1999., 37. lpp.)
               
               
                   
               
            
         B   daļa
      
      
         Termiņi transponēšanai valsts tiesību aktos un piemērošanai
      
      (minēti 6. pantā)
      
                  Direktīva
               
               
                  Termiņš transponēšanai
               
               
                  Piemērošanas datums
               
            
                  79/533/EEK
               
               
                  1980. gada 21. novembris
               
               
                  —
               
            
                  82/890/EEK
               
               
                  1984. gada 21. jūnijs
               
               
                  —
               
            
                  97/54/EK
               
               
                  1998. gada 22. septembris
               
               
                  1998. gada 23. septembris
               
            
                  1999/58/EK
               
               
                  2000. gada 30. jūnijs (1)
                  
               
               
                  —
               
            
         (1)  Saskaņā ar Direktīvas 1999/58/EK 2. pantu:
      
         “1.   No 2000. gada 1. jūlija dalībvalstis nedrīkst:
         
                     —
                  
                  
                     atteikties piešķirt EK tipa apstiprinājumu, izdot Direktīvas 74/150/EEK 10. panta 1. punkta trešajā ievilkumā paredzēto dokumentu vai piešķirt valsts tipa apstiprinājumu attiecībā uz traktora tipu, vai
                  
               
                     —
                  
                  
                     aizliegt sākt traktoru ekspluatāciju,
                  
               ja attiecīgie traktori atbilst ar šo direktīvu grozītās Direktīvas 79/533/EEK prasībām.
         2.   No 2001. gada 1. janvāra dalībvalstis:
         
                     —
                  
                  
                     vairs nedrīkst izdot Direktīvas 74/150/EEK 10. panta 1. punkta trešajā ievilkumā paredzēto dokumentu attiecībā uz traktora tipu, kas neatbilst ar šo direktīvu grozītās Direktīvas 79/533/EEK prasībām,
                  
               
                     —
                  
                  
                     var atteikties piešķirt valsts tipa apstiprinājumu attiecībā uz traktora tipu, kas neatbilst ar šo direktīvu grozītās Direktīvas 79/533/EEK prasībām.”
                  
               
   
   
      IV PIELIKUMS
      
         ATBILSTĪBAS TABULA
      
      
                  Direktīva 79/533/EEK
               
               
                  Direktīva 1999/58/EK
               
               
                  Šī direktīva
               
            
                  1. pants
               
               
                   
               
               
                  1. pants
               
            
                   
               
               
                  2. pants
               
               
                  2. pants
               
            
                  3. pants
               
               
                   
               
               
                  3. pants
               
            
                  4. pants
               
               
                   
               
               
                  4. pants
               
            
                  5. panta 1. punkts
               
               
                   
               
               
                  —
               
            
                  5. panta 2. punkts
               
               
                   
               
               
                  5. pants
               
            
                  —
               
               
                   
               
               
                  6. un 7. pants
               
            
                  6. pants
               
               
                   
               
               
                  8. pants
               
            
                  I pielikums
               
               
                   
               
               
                  I pielikums
               
            
                  II pielikums
               
               
                   
               
               
                  II pielikums
               
            
                  —
               
               
                   
               
               
                  III pielikums
               
            
                  —
               
               
                   
               
               
                  IV pielikums